
<br>
Kokouksen laillisuuden ja päätösvaltaisuuden toteaminen<br>
YMPLTK 19.03.2019 § 22<br>
Hallintosäännön 103 §:n mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu<br>
lähetetään jäsenille ja muille, joilla on läsnäolo-oikeus tai -velvollisuus, vähintään viittä päivää ennen kokousta. Kokouskutsu on postitettu jäsenille.<br>
Ehdotus<br>
<br>
Kokouskutsu on 12.3.2019 toimitettu lautakunnan jäsenille, kunnanhallituksen edustajalle, kunnanhallituksen puheenjohtajalle, kunnanjohtajalle, palvelualuejohtajalle sekä nuorisovaltuutetulle kunnan<br>
hallintosäännön mukaisesti, joten kokous todetaan asianmukaisesti<br>
koollekutsutuksi ja mikäli enemmän kuin puolet jäsenistä on saapuvilla, myös päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
__________<br>
<br>

<br>
Pöytäkirjantarkastajien valitseminen<br>
YMPLTK 19.03.2019 § 23<br>
Hallintosäännön 123 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja siihen<br>
liitettyine oikaisuvaatimusohjeineen pidetään nähtävänä kunnan<br>
verkkosivuilla kuntalain 140 §:n mukaisesti.<br>
Ympäristölautakunnan tekemän päätöksen mukaan kokouspöytäkirja tarkastetaan valitsemalla kussakin kokouksessa kaksi pöytäkirjan tarkastajaa ja kokouspöytäkirja tarkastetaan viimeistään kolmantena työpäivänä kokouksesta.<br>
Ehdotus<br>
<br>
Ympäristölautakunta valitsee pöytäkirjantarkastajiksi lautakunnan jäsenet Kari Lyyrylän ja Hannu Mäkisen.<br>
<br>
Päätös<br>
<br>
Ehdotus hyväksyttiin.<br>
__________<br>
<br>

Lausunto eläinsuojan ympäristölupahakemuksesta<br>
535/11.01.00/2019<br>
YMPLTK 19.03.2019 § 24<br>
Aluehallintovirasto pyytää Asikkalan kunnan ympäristölautakunnalta<br>
lausuntoa eläinsuojan ympäristölupahakemuksesta koskien Asikkalassa sijaitsevan navetan toiminnan laajentamista. Lausunto pyydetään toimittamaan 4.3.2019 mennessä Aluehallintovirastoon, ympäristölautakunta on saanut lisäaikaa lausunnolle 21.3.2019 saakka.<br>
Nykyisessä eläinsuojassa on tilat noin 30 lehmälle nuorkarjoineen.<br>
Hakemuksen mukaisessa uudessa pihattonavetassa on tilat n. 140<br>
lehmälle nuorkarjoineen. Uudet eläintilat on tarkoitus tehdä nykyisten rakennusten läheisyyteen. Navetta tullaan rakentamaan uusinta<br>
tekniikka soveltaen.<br>
Nykyisin syntyvä lanta varastoidaan liete- ja virtsasäiliöön sekä kuivalantalaan. Kaikki säiliöt ovat katettuja. Laajennuksen myötä syntyvä lanta varastoidaan lietesäiliöön, hajuhaitta pidetään mahdollisimman vähäisenä pitämällä kuorikerros rikkoontumattomana varastoinnin aikana.<br>
Lehmien ruokinta toteutetaan esikuivattuun säilörehuun perustuvana. Säilörehun valmistamisessa ei synny puristenestettä.<br>
Tilan päätuotantosuunta on maidontuotanto. Eläinsuoja sijaitsee<br>
Asikkalan kunnan Vesivehmaan kylässä osoitteessa * ** * * * * * * *.<br>
Kohde sijaitsee maaseutuvaltaisella alueella, lähin asuinrakennus<br>
sijaitsee alle 200 metrin päässä eläinsuojasta. Lähin koulu ja päiväkoti sijaitsee 650 metrin päässä eläinsuojasta.<br>
Valmistelija/esittelijä<br>
Ympäristönsuojelusihteeri Anniina Jäntti<br>
puh. 044 778 0277, sähköposti anniina.jantti@asikkala.fi.<br>
Ehdotus<br>
<br>
Asikkalan ympäristölautakunta toteaa, että hakemuksessa on täydennettävää maitohuoneen jätevesien käsittelyn osalta. Hakemuksessa ei ole ollenkaan mainintaa maitohuoneessa syntyvien jätevesien käsittelytavasta tai määrästä. Maitohuoneiden jätevedet vaikuttavat lietelantasäiliön mitoitukseen, joten tämä tulee olla otettu huomioon lupavaiheessa.<br>
Lautakunta puoltaa haetun luvan myöntämistä em. tavalla hakemusta täydennettynä ja esittää aluehallintovirastolle lupamääräyksissä<br>
huomioon otettavaksi seuraavaa:<br>
Eläinsuojan pitoon liittyvistä toiminnoista ei saa aiheutua pilaantumisvaaraa pinta- ja pohjavesille, maaperälle tai muulle ympäristölle<br>
<br>

eikä lähikiinteistöille kohtuutonta haittaa hajuista, haittaeläimistä,<br>
melusta, liikenteestä yms. häiriötekijöistä. Toiminnanharjoittajan on<br>
ryhdyttävä välittömästi asianmukaisiin toimenpiteisiin havaitun vaaran tai haitan vähentämiseksi.<br>
Eläinsuojan pohjarakenteiden tulee estää lannan, virtsan tai niistä<br>
aiheutuvien valumavesien joutuminen pinta- ja pohjavesiin. Lantakourujen sekä lietelantasäiliöiden tulee olla vesitiiviitä. Rakenteiden<br>
ja laitteiden tulee olla sellaisia, ettei lietelantasäiliöiden tyhjennyksen<br>
ja lietelannan siirron aikana tapahdu vuotoja.<br>
Lietevarastojen tilavuus tulee vastata 12 kuukauden varastointitarvetta. Säiliö tulee tyhjentää perusteellisesti vuosittain, ettei sen tehollinen tilavuus pääse pienenemään.<br>
Toiminnanharjoittajan on huolehdittava siitä, ettei sade-, sulamis-,<br>
pesu- tai juottovesiä tarpeettomasti pääse lietelantasäiliöön pitämällä mm. eläinsuojan pesu- ja juottolaitteet asianmukaisessa kunnossa. Eläinsuojan pesemiseen tulisi käyttää korkeapainepesuria tai<br>
muuta vastaavaa menetelmää, jotta syntyvien jätevesien määrä pystyisi kohtuullisena.<br>
Toiminnanharjoittajan on huolehdittava myös siitä, ettei sade- ja lumensulamisvesiä pääse tarpeettomasti lietelantasäiliöön. Lietelannan kuljetuskalusto on pidettävä asianmukaisessa kunnossa ja kaluston pyörät on tarvittaessa pestävä ennen yleisessä käytössä olevalle tielle ajoa. Lietevaunun täyttöpaikalle tulisi valaa betonialusta<br>
tai päällystää se muulla tavoin.<br>
Lietelantaa ei saa levittää routaantuneeseen, lumipeitteiseen tai veden kyllästämään maahan. Lietelannan levityksessä on noudatettava Valtioneuvoston asetusta eräiden maa- ja puutarhataloudesta peräisin olevien päästöjen rajoittamisesta.<br>
Lannoitus suositellaan tehtäväksi viljavuustutkimukseen ja lannan sisältämiin ravinnemääriin perustuen. Lanta-analyysi on tehtävä vähintään viiden vuoden välein tai useammin, mikäli lannan koostumus<br>
tai käsittelytapa muuttuvat. Mikäli lietelantasäiliöön johdetaan asumisjätevesiä, analyysi on tehtävä sellaisesta lantaerästä, joka sisältää asumisjätevesiä. Viljavuustutkimus on tehtävä nurmilla ja erikoiskasveilla viiden vuoden sekä viljoilla ja öljykasveilla seitsemän vuoden välein. Lietelannan käytössä on huomioitava nitraattidirektiivin<br>
määräykset lannan käytön enimmäismääristä.<br>
Hakemuksen tarkoittamassa toiminnassa sekä kiinteistöllä syntyvistä vaarallisista jätteistä (ongelmajätteistä) on pidettävä kirjaa, josta<br>
käy ilmi jätteiden määrä ja laatu sekä toimituspaikka. Kirjanpito on<br>
pyydettäessä esitettävä jätehuollon valvontaviranomaiselle.<br>

Vaaralliset jätteet kuten jäteöljyt, öljynsuodattimet, loisteputket, paristot, romuakut, lääke-, maali- ja liuotinjätteet sekä torjunta- ja kasvinsuojeluainejätteet on pidettävä toisistaan erillään ja varastoitava<br>
jätelajeittain asianmukaisesti katetussa ja lukitussa tilassa tiiviillä<br>
alustalla, josta mahdollisessa vahinkotilanteessa nestemäiset ongelmajätteet on kerättävissä talteen siten, ettei niistä aiheudu maaperän taikka pinta- tai pohjavesien pilaantumisen vaaraa.<br>
Vaarallisten jätteiden keräysastiat on varustettava astian sisällöstä<br>
kertovalla merkinnällä. Vaaralliset jätteet on toimitettava vähintään<br>
kerran vuodessa käsiteltäväksi laitoksille, joilla on voimassa olevat<br>
kyseisten jätteiden käsittelyyn tarvittavat luvat.<br>
Polttoaineet ja kemikaalit on varastoitava siten, etteivät ne säiliöiden<br>
rikkoutuessakaan pääse aiheuttamaan maaperän tai vesistöjen pilaantumisen vaaraa ja muutoinkin varastoinnissa on noudatettava,<br>
mitä palavan nesteen, öljyn ja myrkyllisten aineiden säiliöistä on<br>
erikseen säädetty tai määrätty. Vahinkotilanteiden varalle tulee polttoainesäiliöiden välittömään läheisyyteen varata imeytysmateriaaliksi<br>
riittävästi purua, turvetta tai vastaavaa materiaalia. Imeytyksessä<br>
käytettyä materiaalia ei saa polttaa eikä haudata maahan vaan se<br>
on toimitettava vaarallisena jätteenä hävitettäväksi laitokseen, jolla<br>
on voimassa olevat kyseisen jätteen käsittelyyn tarvittavat luvat.<br>
Toiminnanharjoittajan on poikkeuksellisissa tapahtumissa ryhdyttävä<br>
välittömästi tarvittaviin toimenpiteisiin vahingollisten vaikutusten torjumiseksi ja ilmoitettava niistä ympäristöluvan valvontaviranomaiselle sekä Asikkalan ympäristönsuojeluviranomaiselle.<br>
Päätös<br>
<br>
Ehdotus hyväksyttiin.<br>
__________<br>
Tuomo Riihilahti ja Juri Nieminen saapuivat pykälän käsittelyn alussa klo 17.03.<br>
<br>

Ympäristölupa eläinsuojalle, vasikoiden välikasvatus, toiminnan laajentaminen<br>
YMPLTK 19.03.2019 § 25<br>
HAKIJA<br>
*************************************<br>
ELÄINSUOJIEN TOIMINTA JA SIJAINTI<br>
Hakemus koskee ympäristölupaa eläinsuojalle vasikoiden välikasvatukseen, kyseessä on toiminnan laajentaminen. Tilalla on olemassa<br>
olevaa eläinsuojaa, eläinsuojan nykyinen eläinmäärä on 165 eläintä.<br>
Tuotantoa laajennetaan rakentamalla talouskeskuksen yhteyteen lisää eläinhalleja. Investoinnin jälkeen eläinpaikkoja olisi 396. Vasikkakasvattamot ovat kuivikelantapohjaisia. Laajennuksen yhteydessä<br>
rakennetaan uusi 1810 m3 suuruinen kuivalantala.<br>
LUVAN HAKEMISEN PERUSTE<br>
Ympäristönsuojelulaki (YSL 527/2014) 27 § ja liite 1 taulukko 2 kohta 11 a.<br>
LUPAVIRANOMAISEN TOIMIVALTA<br>
Ympäristönsuojeluasetuksen (YSA 713/2014) 2 §:n kohdan 10a perusteella lupaviran-omainen on kunnan ympäristönsuojeluviranomainen (Asikkalan ympäristölautakunta).<br>
ASIAN VIREILLETULO<br>
Ympäristölupahakemus on tullut vireille 10.12.2018. Lupaa on täydennetty myöhemmin kartta- ja pohjapiirrosliitteillä.<br>
TOIMINTAA KOSKEVAT LUVAT, SOPIMUKSET JA ALUEEN KAAVOITUSTILANNE<br>
Hakijalla ei ole aiempaa ympäristölupaa toiminnalleen, toiminta on<br>
olemassa olevaa, jota laajennetaan. Hakemusta koskevat kiinteistöt<br>
omistaa luvan hakija. Hakemuksessa on esitetty vuokrasopimukset<br>
vuokralla olevien peltojen osalta. Kiinteistö sijaitsee osittain Päijät-Hämeen maakuntakaavan mukaisella kulttuuriympäristön tai maiseman vaalimisen kannalta tärkeällä alueella. Toiminnan laajennusvarausalue sijoittuu kuitenkin kaavamerkinnän ulkopuolelle. Muita<br>
kaavamerkintöjä alueella ei ole.<br>
TOIMINNAN SIJAINTIPAIKKA JA SEN YMPÄRISTÖ<br>
Eläinsuoja sijaitsee Asikkalan Särkijärvellä, noin 4 kilometrin päässä<br>
Kalkkisten kylästä. Alue on maaseutuvaltaista haja-asutusaluetta.<br>
Tila sijaitsee Särkijärven pohjavesialueen välittömässä läheisyydessä, kuitenkin sen ulkopuolella, pohjavesialueen rajaan on eläinsuojien rakennuspaikalta noin 60 metriä. Rakennettavat eläinsuojat rakennetaan tällä hetkellä peltona olevalle alueelle. Lähimpään asuttuun naapurikiinteistöön on matkaa 200 metriä.<br>
Osa vuokratuista pelloista ulottuu luokitellulle pohjaveden muodostuPtk:n tark.<br>

misalueelle. Kaukai-simmat lohkot, joihin levitetään lantaa, sijaitsevat 2,5 km päässä tuotantorakennuksesta. Tilalla on viljelyssä peltoja myös 12 km:n päässä, mutta sinne lantaa ei ole tarkoitus perustaa. Kiinteistöstä kaakkoon noin 1,7 kilometrin päässä sijaitsee Vähäpään luonnonsuojelualue.<br>
ELÄINSUOJAN TOIMINTA<br>
Yleiskuvaus toiminnasta<br>
Hakija hakee ympäristölupaa eläinsuojalle, jossa toimintaa on tarkoitus laajentaa 165 eläimestä 396 eläimeen. Tilalla harjoitetaan vasikoiden välikasvatusta, vasikat ovat alle 6 kk. Lisäksi tilalla on 4 kpl<br>
hevosia ja poneja. Toiminta on jo olemassa olevaa, jota on tarkoitus<br>
laajentaa. Laajennetun toiminnan suunniteltu aloitusajankohta on<br>
1.8.2019. Laajennuksen yhteydessä on tarkoitus rakentaa uusi 1810<br>
m3 suuruinen kuivalantala.<br>
Tilalla on käytettävissä peltoalaa yhteensä 129 ha, josta omaa peltoalaa on 29 ha ja vuokrapeltoa 100 ha. Lantaa levitetään pelloille viikoilla 17-21 ja 34-44. Pohjavesialueella olevaa levityspeltoa on 29<br>
ha.<br>
Tuotannon laajentamisen yhteydessä on tarkoitus rakentaa kolme<br>
uutta eläinsuojaa, yhden eläinsuojan kokonaispinta-ala on 263 m2.<br>
Uudet eläinsuojat rakennetaan vanhojen suojien välittömään läheisyyteen, vanhat eläinsuojat jäävät käyttöön. Uusiin eläinsuojiin tulee<br>
karsinat, sairaskarsina, ruokintalantakäytävä ja ruokintapöytä.<br>
Olemassa olevan ternivasikkakasvattamon yhteydessä on 360 m3<br>
suuruinen lietelantala, johon johdetaan kasvattamon pesuvedet ja<br>
pieni määrä lantaa ja virtsaa, joka syntyy va-sikoiden ruokaillessa<br>
juottoautomaatilla. Ternivasikkakasvattamon yhteydessä on kuiva-lantala tilavuudeltaan 434 m3. Tässä lantalassa varastoidaan tilan hevosten lannat. Uusien kasvattamoiden yhteyteen rakennetaan<br>
1 810 m3 suuruinen kuivalantala. Nautoja ei laidunneta. Virtsa imeytetään olkeen ja turpeeseen, vanhan lantalan rakenteena on peltikate, betonipohja, betonielementtiseinät ja seinien yläosa on lautaa.<br>
Uudessa lantalassa tulee olemaan peltikate, betonipohja, betonielementtiseinä ja seinien yläosa puuta. Lantaloiden kuormauslaatan<br>
pohjamateriaali on betoni.<br>
Tilalla on lannan varastointitilavuutta yhteensä 2 244 m2. Lantamäärästä 100 % levitetään pelloille. Lannanlevitysalaa pohjavesialueen<br>
ulkopuolella on 100 ha. Laajennuksen jälkeen tilalla syntyy kuivikelantaa 2 169 m3. Kuivikelanta levitetään keväällä ja syksyllä pellolle.<br>
Pellot muokataan välittömästi lannan levityksen jälkeen.<br>
Säilörehu korjataan esikuivattuna pyöröpaaleihin, jolloin puristenestettä ei synny. Säilöntäaineena käytetään biologista säilöntäainetta.<br>
Paalit varastoidaan peltojen reunoille, josta niitä kuljetetaan navetalPtk:n tark.<br>

le käytön mukaan ympäri vuotta.<br>
Polttoaineiden ja kemikaalien varastointi<br>
Tilalla säilytetään 200 litraa öljytuotteita konehallissa, tuotteet säilytetään muovikanistereissa. Rehunsäilöntäaineena käytetään biologista säilöntäainetta, joka säilytetään pakastimessa. Lannoitteet<br>
hankitaan keväällä juuri ennen käyttöä, varastoidaan talouskeskuksessa kuormalavojen päällä pressulla peitettynä. Kasvinsuojeluaineet (200 l) säilytetään konehallissa sijaitsevassa torjunta-ainekaapissa. Eläinten lääkkeitä on pieniä määriä navetan lääkekaapissa.<br>
Vesihuolto<br>
Veden hankintaa varten tilalla on kaksi omaa rengaskaivoa, josta on<br>
otettu vesi tähänkin asti eläinsuojan tarpeisiin.<br>
Paras käyttökelpoinen tekniikka (BAT) ja energiatehokkuus<br>
Kuivalantalat ovat katettuja. Kuivalannan levittää urakoitsija tarkkuuslevittimellä. Lietelannan levittää urakoitsija multaavalla lietevaunulla. Rakennettavissa kasvattamoissa on luonnollinen ilmanvaihto.<br>
Tiedot liikenteestä ja liikennejärjestelyt<br>
Rehupaalikuljetuksia traktorilla on noin kerran viikossa, eläinkuljetuksia noin neljä kertaa kuukaudessa. Lantaa ajetaan noin 70 kuormaa<br>
vuodessa.<br>
Muuta maatalousliikennettä tapahtuu traktoreilla, joiden liikenne<br>
ajoittuu työsesonkien mukaan toukotöiden, puinnin ja rehun korjuun<br>
aikaan. Traktoreilla tehdään jonkin verran myös koneurakointia.<br>
Kiinteistölle kuljetaan Vedentaustantien kautta.<br>
TOIMINNASTA SYNTYVÄT PÄÄTÖT, JÄTTEET SEKÄ VAIKUTUKSET YMPÄRISTÖÖN<br>
Jätevedet<br>
Jätevesiä eläinsuojista syntyy vuodessa 50 m3. Kaikki jätevedet johdetaan lietesäiliöön. Tilalla syntyvä jätevesi on suurelta osin kotieläinrakennuksen ja juottolaitteiden pesussa syntyvää pesuvettä.<br>
Pesuun käytetään kuumavesipesuria, pesuun ei käytetä mitään kemikaaleja. ”Pesuvesi ”on siitä tehdyn lanta-analyysin mukaan nitraattiasetuksessa 18.12.2014/1250 olevia lannan taulukkoarvoja huomattavasti vähäravinteisempaa.<br>
Jätteet ja niiden käsittely<br>
Tilalla syntyy pilaantunutta rehua 5-10 tonnia vuodessa. Se varastoidaan kuivalantalassa ja levitetään sieltä lannoitteeksi pellolle. Kuolleet eläimet (n.1000kg/vuodessa) säilytetään tiiviillä alustalla ja peitettynä ennen toimittamista Honkajoki Oy:n käsittelylaitokseen. Paalimuoveja syntyy vuodessa noin 500 kg, ne toimitetaan energiajätteeksi. Ongelmajätteet toimitetaan pienjäteasemalle.<br>

Arvio toiminnan päästöistä ja vaikutuksista ympäristöön<br>
Rakennettavat nautakasvattamot rakennetaan tällä hetkellä peltona<br>
olevalle alueelle. Lähimpään asuttuun naapurikiinteistöön on matkaa<br>
200 metriä. Pohjavesialueen rajaan rakentamispaikalta on n. 60<br>
metriä. Investoinnin jälkeen tilalla syntyy kuivikelantaa 2169 m3. Kuivikelanta levitetään tarkkuuslevittimellä ja muokataan välittömästi<br>
lannan levityksen jälkeen. Näin pyritään mahdollisimman pieniin hajuhaittoihin ja ravinteiden mahdollisimman hyvään hyötykäyttöön<br>
kasvinviljelyssä. Kaukaisimmat pellot, joille lantaa levitetään, ovat<br>
2,5 kilometrin päässä tilasta.<br>
Säilörehu korjataan esikuivattuna pyöröpaaleihin, jolloin puristenestettä ei synny. Säilöntäaineena käytetään biologista säilöntäainetta.<br>
Peltojen talviaikainen kasvipeitteisyys pyritään pitämään mahdollisimman korkeana, jolloin eroosion aiheuttamia huuhtoumia tapahtuu<br>
kasvipeitteisiltä lohkoilta vain vähän. Peltoja lannoitetaan maatalouden ympäristötuen ja nitraattiasetuksen säännösten mukaisesti. Peltoja kalkitaan säännöllisesti pyrkimyksenä kasvien mahdollisimman<br>
hyvä ravinteiden hyväksikäyttö.<br>
TOIMINNAN JA SEN VAIKUTUSTEN TARKKAILU<br>
Tarkkailutiedot<br>
Hakemuksessa ei ole esitetty tarkkailusuunnitelmaa.<br>
SUUNNITELLUT YMPÄRISTÖNSUOJELUTOIMET<br>
Hakemuksessa ei ole esitetty ympäristönsuojelutoimia.<br>
RISKINARVIOINTI JA ONNETTOMUUKSIEN ESTÄMISEKSI<br>
SUUNNITELLUT TOIMET, TOIMET ONNETTO-MUUKSIEN TAI<br>
HÄIRIÖTILANTEIDEN AIKANA<br>
Sähkökatkojen varalta tilalla on aggregaatti. Ternikasvattamossa on<br>
palonilmaisulaitteet. Talouskeskuksessa on neljä valvontakameraa.<br>
Veden hankintaan on kaksi kaivoa, jotta vettä saadaan toisen pumpun rikkouduttua ym. häiriötilanteissa. Tilalla on varautumissuunnitelma häiriötilanteiden varalta ja se päivitetään ennen uusien kasvattamoiden valmistumista.<br>
Eläinten terveydenhoitosuunnitelmat laaditaan yhdessä eläinlääkärin<br>
kanssa. Tila kuuluu BVD:n ja salmonellan vastustusohjelmaan.<br>
Lantaloista ei pääse syntymään valumia. Lannan levitykseen käytetään uusinta teknologiaa. Riskit lannan vuotamisesta tielle tai ympäristöön on vähäisiä ja liittynevät ojaanajoon tai kolariin.<br>
LUPAHAKEMUKSEN KÄSITTELY<br>
Lupahakemuksesta tiedottaminen<br>
Asikkalan ympäristönsuojelu on kuuluttanut lupahakemuksesta<br>
23.1.-1.3.2019 ilmoitus-taulullaan sekä hakemusta koskeva ilmoitus<br>

on julkaistu paikallislehdessä 23.1.2019. Ympäristönsuojelu on kuullut lupahakemuksen johdosta naapurit.<br>
Tarkastus<br>
Kiinteistöllä tehtiin lupahakemuksen johdosta tarkastus 13.3.2019.<br>
Lausunnot<br>
Lupahakemuksesta pyydettiin lausunnot Hämeen ELY-keskukselta<br>
ja Ympäristöterveyskeskukselta.<br>
Hämeen ELY-keskus antoi lausunnon 4.3.2019, jossa lausui seuraavaa:<br>
Lannan ja virtsan levittäminen I- ja II-luokan pohjavesialueella, pohjaveden varsinaisella muodostumisalueella tulee kieltää. Kuivalannan levittäminen varsinaisen pohjaveden muodostumisalueen ulkopuolelle on mahdollista keväisin, kun lanta mullataan mahdollisimman nopeasti. Lietelannan levittäminen varsinaisen pohjaveden<br>
muodostumisalueen ulkopuolelle on mahdollista, mikäli toiminnanharjoittaja voi osoittaa maaperän olevan riittävän tiivistä ehkäisemään pohjaveden pilaantumisen. Hämeen elinkeino-, liikenne- ja<br>
ympäristökeskuksen ympäristö ja luonnonvarat vastuualue katsoo,<br>
ettei hakemuksen mukaisen toiminnan harjoittaminen aiheuta ympäristönsuojelulain 1 luvun 17 §:n tarkoitta-maa pohjaveden pilaantumisriskiä, jos edellä mainitut pilaantumisen ehkäisemistä koskevat<br>
seikat otetaan huomioon ympäristölupaa myönnettäessä. Tässä lausunnossa on hakemusta tarkasteltu ainoastaan pohjaveden suojelun kannalta.<br>
Ympäristöterveyskeskus lausui 31.1.2019 tulleessa lausunnossa<br>
seuraavaa:<br>
Eläinten hoito kesä eläinsuojan rakenteet ja olosuhteet tulee järjestää noudattaen voimassa olevaa eläinsuojelulainsäädäntöä. Ympäristöluvassa tulisi määritellä suurin sallittu eläinmäärä hakemuksen<br>
mukaisesti toiminnan vaikutusten rajaamiseksi.<br>
Eläinten juomaveden tulee olla hyvälaatuista ja veden laatu suositellaan tutkittavaksi vähintään kolmen vuoden välein. Toiminnasta ei<br>
saa aiheutua haittaa pohjavedelle eikä eläinsuojan tai lannanlevitykseen käytettävien peltojen läheisyydessä sijaitsevien talousvesikaivojen veden laadulle. Asikkalan kunnan ympäristönsuojelumääräyksissä on myös lietteen, lannan ja virtsan levitystä talousvesikaivojen<br>
ympärille koskeva määräys, jota toiminnassa tulee noudattaa. Tarvittaessa lupaviranomainen voi tarkentaa määräyksiä ympäristöluvan lupaehdoissa.<br>
Lannan varastointitilavuuden osalta tulee noudattaa ympäristönsuojelusäädösten vaatimuksia. Lietesäiliön ja lantavarastojen rakenteiPtk:n tark.<br>

den tulee olla tiiviitä siten, että vuotoa ja valumia ympäristöön ei tule.<br>
Toimija tulisi velvoittaa seuraamaan lanta- ja lietesäiliöiden kuntoa<br>
vähintään vuosittaisen tyhjennyksen yhteydessä. Epäiltäessä vuotoa<br>
tulee ryhtyä välittömiin toimenpiteisiin haitan minimoimiseksi.<br>
Hajuhaittaa aiheutuu etenkin lietteen ja kuivikelannan käsittelystä ja<br>
levittämisestä. Syntyviä hajuhaittoja tulee pyrkiä vähentämään käytettävissä olevilla keinoilla, esim. suurinta hajuhaittaa aiheuttavien<br>
työvaiheiden keston minimoimisella, levitysajankohdan valinnalla sekä lannan nopealla multaamisella levityksen jälkeen.<br>
Toiminnalla ei saa olla haitallisia vaikutuksia alueen pintavesiin. Lietteen ja kuivikelannan levityksessä vesistöjen läheisyyteen tulee noudattaa ympäristötukiehdoissa määriteltyjä suojavyöhykkeitä ja Asikkalan kunnan ympäristönsuojelumääräyksiä. Toiminta tulee järjestää<br>
siten, että ympäristön roskaantumiselta vältytään. Jätteiden säilytyksestä ja käsittelystä tulee antaa riittävät lupamääräykset. Eläinperäisen sivutuotejätteen, mm. kuolleiden eläinten, hävittäminen tulee toteuttaa voimassa olevaa sivutuotelainsäädäntöä noudattaen. Tarvittaessa tulee totuttaa jyrsijöiden ja muiden haittaeläinten torjuntatoimenpiteitä, jotta hallitsemattomien eläinpopulaatioiden syntymiseltä<br>
vältytään.<br>
Toimijan tulee olla selvillä toimialalla käytettävän tekniikan ja hyvien<br>
käytäntöjen kehityksestä ja soveltaa niitä toimintaansa mahdollisuuksien mukaan. Toimijan tulee varautua etukäteen eläinten hyvinvoinnin sekä mahdollisten ympäristöön aiheutuvien terveyshaittojen<br>
kannalta merkityksellisiin häiriötilanteisiin siten, että eläinten hyvinvointi ja hyvälaatuisen juomaveden saanti pystytään turvaamaan<br>
myös mahdollisissa häiriötilanteissa.<br>
Muistutukset ja mielipiteet<br>
Lupahakemuksen johdosta ei esitetty muistutuksia tai mielipiteitä.<br>
Hakijan kuuleminen ja vastine<br>
Omistamallani tilalla on lannan pohjavesialueen ulkopuolista levitysalaa käytettävissä 100 ha ja se riittää, vaikka kuivikelannan levitys<br>
II-luokan pohjavesialueelle kiellettäisiin. Kuivikelannan levittäminen<br>
pohjavesialueiden ulkopuolella on sallittava myös syksyisin. Työteknisesti, ja jotta kevään työhuippua voidaan tasata, on järkevää, että<br>
lantaa voisi levittää myös syksyllä pohjavesialueiden ulkopuolelle.<br>
Kuivikelannan levitys tulisi sallia Valtioneuvoston asetuksen eräiden<br>
maa- ja puutarhataloudesta peräisin olevien päästöjen rajoittamisesta 18.12.2014/1250 eli nitraattiasetuksen ehtojen mukaisesti.<br>
Tilalla syntyvä ”lietelanta” on suurelta osin kotieläinrakennuksen ja<br>
juottolaitteiden pe-sussa syntyvää pesuvettä. Pesuun käytetään<br>

kuumavesipesuria, pesuun ei käytetä mitään kemikaaleja. ”Pesuvesi<br>
”on siitä tehdyn lanta-analyysin mukaan nitraattiasetuksessa<br>
18.12.2014/1250 olevia lannan taulukkoarvoja huomattavasti vähäravinteisempaa. Ely-keskuksen esittämä vaatimus toiminnanharjoittajan velvollisuudesta osoittaa maaperän tiiviys kun lieteantaa levitetään pohjavesialueen ulkopuolella, on kohtuuton. Miten määritellään<br>
riittävän tiivis maaperä, joka ehkäisee pohjaveden pilaantumisen?<br>
Käytännössä tämä ehto voi kieltää pesuvesien levittämisen kokonaan.<br>
Kalkkisissa 6.3.2019<br>
********<br>
Valmistelija/esittelijä<br>
Ympäristönsuojelusihteeri Anniina Jäntti<br>
p. 044 778 0277, sähköposti: anniina.jantti@asikkala.fi<br>
Ehdotus<br>
<br>
Asikkalan ympäristölautakunta päättää myöntää * * * * * * * * * ympäristönsuojelulain 27 §:n mukaisen ympäristöluvan tilalle Luosala * * *<br>
* * * * *. Lupa myönnetään hakemuksen mukaisesti liitteenä olevin<br>
lupamääräyksin.<br>
LUVAN VOIMASSAOLO<br>
Päätöksen voimassaolo<br>
Tämä päätös on voimassa toistaiseksi. Ympäristöluvan saaneen toiminnan päästöjä tai niiden vaikutuksia lisäävään tai muuhun toiminnan olennaiseen muuttamiseen on oltava lupa (YSL 29 §).<br>
Asetuksen noudattaminen<br>
Jos asetuksella annetaan ympäristönsuojelulain tai jätelain nojalla<br>
tämän luvan määräyksiä ankarampia säännöksiä tai luvasta poikkeavia säännöksiä luvan voimassaolosta tai tarkistamisesta, on asetusta luvan estämättä noudatettava (YSL 70 §). Toiminnassa tulee<br>
noudattaa Valtioneuvoston asetusta (1250/2014) eräiden maa- ja<br>
puutarhataloudesta peräisin olevien päästöjen rajoittamisesta.<br>
SOVELLETUT OIKEUSOHJEET<br>
Ympäristönsuojelulaki (YSL 527/2014): 5, 6, 7, 8, 12, 14, 16, 17, 20,<br>
27, 29,39, 40, 42, 43, 44, 48, 49, 52, 58, 62, 66, 70, 83, 84, 85, 87,<br>
89, 94, 123, 170,172, 190, 191, 198, 205 §;<br>
Ympäristönsuojeluasetus (YSA 713/2014): 2, 11, 12, 13, 14, 15 §;<br>
Jätelaki (JL 646/2011): 5, 12, 13, 15, 16, 17, 29, 118, 119, 122 §;<br>
Valtioneuvoston asetus jätteistä (179/2012): 7, 8, 9 ja 20 §;<br>
Valtioneuvoston asetus eräiden maa- ja puutarhataloudesta peräisin<br>
olevien päästöjen rajoittamisesta (1250/2014): 4, 5 ja 7 §<br>
Laki naapuruussuhteista (26/1920): 17 §;<br>
Asikkalan ympäristönsuojeluviranomaisen taksa (Ympäristönsuojelusihteerin päätös 28.5.2018.)<br>
Asikkalan kunnan ympäristönsuojelumääräykset (Ympäristölauta-<br>
<br>

kunta 20.2.2018 § 7)<br>
KÄSITTELYMAKSU JA SEN MÄÄRÄYTYMINEN<br>
Tämän ympäristöluvan käsittelymaksu on Asikkalan kunnan ympäristönsuojeluviranomaisen taksan mukaan 2 100 euroa. Ympäristölupamaksu koostuu eläinsuojan ympäristölupamaksusta 1 750 euroa, kuulutusmaksusta 250 euroa sekä viranomaisen lausuntomaksusta 50 euroa kultakin lausunnolta.<br>
LUPAPÄÄTÖKSESTÄ TIEDOTTAMINEN<br>
Päätös annetaan julkipanon jälkeen, jolloin sen katsotaan tulleen<br>
asianosaisen tietoon. Päätöspäivä on 22.3.2019. Tämä päätös on<br>
lainvoimainen kuukauden kuluttua julkipanosta.<br>
Päätösote/<br>
Tiedoksi/<br>
<br>
********<br>
Hämeen ELY- keskus<br>
Ympäristöterveyskeskus<br>
Rajanaapurit<br>
Paikallislehti<br>
<br>
MUUTOKSENHAKU<br>
Tähän päätökseen saa hakea muutosta valittamalla Vaasan hallinto-oikeuteen. Asian käsittelystä perittävästä maksusta valitetaan samassa järjestyksessä kuin päätösasiasta. Valitusosoitus on päätöksen liitteenä.<br>
Päätös<br>
<br>
Ptk:n tark.<br>

Ehdotus hyväksyttiin.<br>
__________<br>

Ympäristötilinpäätös 2018<br>
YMPLTK 19.03.2019 § 26<br>
Ympäristötilinpäätös kuvaa ympäristötalouden tunnuslukuja kirjanpitolautakunnan kuntajaoston (2009) suosituksen mukaisesti. Tarkoituksena on muodostaa kokonaiskuva kunnan ympäristönsuojeluun<br>
käyttämistä resursseista ja saaduista taloudellisista hyödyistä.<br>
Ympäristötilinpäätös kootaan tilinpäätösaikataulussa ja siihen saadaan tiedot pääosin kirjanpidosta. Ympäristötilinpito ei kuitenkaan<br>
ole toistaiseksi ollut täysin sovitettavissa olemassa oleviin kirjanpitojärjestelmiin. Sik si ympäristönsuojelullinen osuus on monissa tapauksissa laskettava erikseen kirjanpidon luvusta, joka kattaa laajemman kokonaisuuden. Lukuja on poimittu laskuista, maksatuskuiteista, projektikirjanpidosta tai muus ta luotettavasta lähteestä.<br>
Ympäristötilinpäätöksessä pyritään välttämään lukuja, jotka ovat vai<br>
keasti tarkistettavissa. Henkilöstön palkkakuluista ei kuitenkaan ole<br>
toistaiseksi erotettavissa koko kunnan osalta sitä osaa, mikä liittyy<br>
esim. ympäristökoulutuksiin osallistumiseen. Tältä osin ympäristöti<br>
linpäätös ei kata koko henkilöstöä. Tilinpäätöstä on syytä muutenkin<br>
lukea "otoksena", toisin sanoen se kuvastaa jokseenkin luotettavasti<br>
kunnan ympäristötaloutta, mutta ei toistaiseksi anna koko kuvaa.<br>
Ympäristökulut jakautuivat pääosin henkilöstökuluihin sekä jäte- ja<br>
jätevesimaksuihin. Tuloista merkittävä osa on peräisin lupamaksuista. Investoinnit painottuivat useiden kohteiden valaistuksen uusimiseen energiatehokkaammiksi.<br>
Ympäristötilinpäätös 2018 on liitteenä.<br>
Valmistelija/esittelijä<br>
Ympäristönsuojelusihteeri Anniina Jäntti<br>
etunimi.sukunimi@asikkala.fi, 044 7780277<br>
Ehdotus<br>
<br>
Ympäristölautakunta hyväksyy omalta osaltaan ympäristötilinpäätöksen vuodelle 2018.<br>
<br>
Päätös<br>
<br>
Ehdotus hyväksyttiin.<br>
__________<br>

Viranhaltijapäätökset<br>
YMPLTK 19.03.2019 § 27<br>
Ehdotus<br>
<br>
Ympäristölautakunta hyväksyy ja merkitsee tiedokseen seuraavat viranhaltijapäätökset:<br>
Rakennustarkastaja:<br>
Rakennusvalvonnan julkipanolista.<br>
Ympäristönsuojelusihteeri:<br>
§ 2/2019. Poikkeaminen ympäristönsuojelumääräyksistä.<br>
<br>
Päätös<br>
<br>
Ptk:n tark.<br>

Ehdotus hyväksyttiin.<br>

Tiedoksiantoasiat<br>
YMPLTK 19.03.2019 § 28<br>
Ehdotus<br>
<br>
Ympäristölautakunta merkitsee tiedokseen seuraavat asiat:<br>
-<br>
<br>
Vuosiraportit:<br>
- ABC Vääksy<br>
- Asikkalan ampumaseura ry<br>
- Heinolan KTK Oy (pohjaveden tarkkailuraportti)<br>
- Lahti Energia Oy / Tunnelinsuun lämpökeskus<br>
- Haarala 2:72, maa-ainesten ottamisalue (pohjaveden<br>
tarkkailuraportti)<br>
- PHJ Oy<br>
- Rudus Oy, maa-ainesten ottamisalue<br>
- Vääksyn urheiluautoilijat ry<br>
<br>
Ympäristölautakunnan käyttötalouden toteutuma 1.1.-28.2.2019.<br>
Käyttötalous<br>
<br>
Menot<br>
TA 2019<br>
<br>
1.1.-28.2.<br>
<br>
Tulot<br>
Tot. -% TA 2019 1.1.-28.2<br>
<br>
Ymp. suojelu<br>
netto<br>
<br>
-113 062<br>
-94 062<br>
<br>
-9 108<br>
-55<br>
<br>
8,1<br>
0,1<br>
<br>
Rak. valvonta<br>
netto<br>
<br>
-171 639<br>
-36 639<br>
<br>
-30 712<br>
-30 712<br>
<br>
Yksityistietoimi<br>
netto<br>
<br>
-119 000<br>
-119 000<br>
<br>
-1 538<br>
-1 538<br>
<br>
Ympäristöpalvelut<br>
yhteensä<br>
netto<br>
<br>
-403 701<br>
<br>
-41 359<br>
<br>
10,2 154 000<br>
<br>
-249 701<br>
<br>
-32 306<br>
<br>
12,9<br>
<br>
19 000<br>
<br>
9 053<br>
<br>
47,6<br>
<br>
17,9 135 000<br>
83,8<br>
<br>
-<br>
<br>
-<br>
<br>
9 053<br>
<br>
5,9<br>
<br>
1,3<br>
1,3<br>
<br>
Yksityiskohtaiset raportit ovat esityslistan oheismateriaalina.<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>
<br>
Tot. -%<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 29<br>
<br>
3/2019<br>
<br>

<br>
19.03.2019<br>
<br>
Muut asiat<br>
YMPLTK 19.03.2019 § 29<br>
Seuraava kokous pidetään 9.4.2019 klo 17.00.<br>
Keskusteltiin yleisesti kevätkatselmuksesta, pidetäänkö tänä vuonna<br>
vai ilmoitetaanko viranhaltijoille yksittäin mahdollisista epäkohdista.<br>
Voidaan ottaa vuosittain erilainen näkökulma asiaan. Yhtenäinen<br>
mielipide on, että kevätkatselmus järjestetään ja tänä vuonna se on<br>
14.5.2019 alkaen klo 12.<br>
__________<br>
<br>
Ptk:n tark.<br>
<br>
ASIKKALAN KUNTA<br>
<br>
Pöytäkirja<br>
<br>
3/2019<br>
<br>
OIKAISUVAATIMUSOHJEET JA VALITUSOSOITUS<br>
Toimielin<br>
<br>
Kokouspäivämäärä<br>
<br>
Ympäristölautakunta<br>
<br>
19.3.2019<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 134 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 22-24, 27-29<br>
<br>
Koska päätöksestä voidaan tehdä kuntalain 134 § mukaan kirjallinen oikaisuvaatimus, seuraaviin<br>
päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea<br>
muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite, postiosoite, sähköposti ja fax.<br>
<br>
Asikkalan ympäristölautakunta<br>
osoite: Rusthollintie 2, 17200 VÄÄKSY<br>
postiosoite: PL 6, 17201 VÄÄKSY<br>
sähköposti: kirjaamo@asikkala.fi<br>
fax: (03) 888 6268<br>
Pykälät 26<br>
<br>
Oikaisuvaatimus-kir<br>
jelmän sisältö ja toimittaminen<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
Katso jäljempänä.<br>
<br>
Liitetään pöytäkirjaan.<br>
<br>
Ptk:n tark.<br>
<br>

<br>
ASIKKALAN KUNTA<br>
<br>
Pöytäkirja<br>
<br>
3/2019<br>
<br>
VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella. Valitusaika alkaa päätöksen tiedoksisaannista. Valitusaikaa laskettaessa tiedoksisaantipäivää ei<br>
oteta lukuun.<br>
Valitusviranomainen<br>
Kunnallisvalitus<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§ 25<br>
<br>
Vaasan hallinto-oikeus<br>
Korsholmanpuistikko 43, PL 204<br>
65101 VAASA<br>
vaasa.hao@oikeus.fi<br>
puh: 029 56 42780<br>
fax: 029 56 42760<br>
Päätöksen antopäivä 22.3.2019<br>
Valitusaika päättyy 21.4.2019<br>
<br>
Oikaisuvaatimus-/<br>
valituskirjelmän sisältö ja toimittaminen<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos ainoastaan laatija on allekirjoittanut oikaisuvaatimuskirjelmän / valituskirjelmän, siinä on<br>
mainittava myös laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä<br>
tai jäljennöksenä sekä todistus siitä, minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä. Asiakirjat toimitetaan viranomaisen asiointiosoitteeseen lähettäjän<br>
omalla vastuulla. Tämä voidaan tehdä myös postitse, sähköisesti tai lähetin välityksellä. Postiin<br>
asiakirjat on jätettävä niin ajoissa, että ne ehtivät perille ennen oikaisuvaatimus- / valitusajan päättymistä.<br>
<br>
Lisätietoja<br>
<br>
Valitusasiakirjat voi toimittaa myös: nimi, osoite ja postiosoite<br>
Pykälät<br>
Tuomioistuinmaksulain 31.12.2018 /1383 mukaan oikeudenkäyntimaksut hallinto-oikeuteen<br>
1.1.2019 alkaen vireille tulevien asioiden osalta ovat seuraavat: Hallinto-oikeudessa valituksen käsittelystä perittävä oikeudenkäyntimaksu on 260 euroa. Mikäli hallinto-oikeus muuttaa valituksenalaista päätöstä muutoksenhakijan eduksi, oikeudenkäyntimaksua ei peritä. Maksua ei myöskään<br>
peritä eräissä asiaryhmissä eikä myöskään mikäli asianosainen on muualla laissa vapautettu<br>
maksusta. Maksuvelvollinen on vireillepanija ja maksu on valituskirjelmäkohtainen.<br>
Yksityiskohtainen oikaisuvaatimusohje / valitusosoitus liitetään pöytäkirjanotteeseen.<br>
<br>
Ptk:n tark.<br>
<br>

